Polasaí Frithbhulaíochta

Gaelscoil Uí Chéadaigh

## Réasúnaíocht

I gcomhréir le riachtanais an Acht Oideachais (Leas) 2000 agus na dtreoirlínte faoi chódiompair a d’eisigh an Bord Náisiúnta um Leas Oideachais tá an polasaí frithbhulaíochta seo a leanas glactha ag Bord Bainistíochta Ghaelscoil Uí Chéadaigh mar chuid de chód iompair iomlán na scoile. Géilleann an polasaí go hiomlán do riachtanais Ghnásanna Frithbhulaíochta Bunscoile agus Iar-bhunscoile a foilsíodh i Meán Fómhair 2013.

Is gá do phobal uilig na scoile cloí leis an bpolasaí seo.

## Éiteas

Cothaítear éiteas scoile a mhealann na páistí i dtreo an rud ceart, lách, tuisceanach a dhéanamh i leith féin, agus i leith páistí / daoine eile.

Cothaítear caidrimh maith i leith na páistí agus spreagtar iad an caidreamh céanna a chothú ina measc féin.

## Príomhphrionsabail dea-chleachtais

Athníonn an Bord Bainistíochta a thromchúisí is atá iompar bulaíochta agus a dhiúltaí a d’fhéadfadh a thionchar a bheith ar pháiste agus geallann an scoil dá réir cloí leis na príomhphrionsabail dea-chleachtais seo a leanas agus iompar bulaíochta a chosc agus a chomhrac:

* Cultúr dearfach a bheith i réim sa scoil :
* Ina nglactar go fonnmhar le difríocht agus le héagsúlacht agus ina léiritear meas ar chuimsitheacht
* Ina spreagtar na páistí chun iompar bulaíochta a nochtadh agus a phlé i dtimpeallacht neamhbhagrach
* Ina gcuirtear caidreamh bunaithe ar mheas chun cinn i measc phobal uilig na scoile
* Ceannaireacht éifeachtach
* Cur chuige scoil uilig
* Tuiscint ag pobal uilig na scoile ar céard is bulaíocht ann agus faoin tionchar gur féidir a bheith aige ar dhaoine
* Feidhmiú straitéisí oideachais agus coiscthe (lena n-áirítear bearta chun feasacht a mhúscailt)
* A chothaíonn ionbhá, meas agus somheanma sna páistí agus a théann i ngleic leis an gcibearthromaíocht agus le tromaíocht bunaithe ar aitheantas, lena n-áiritear bulaíocht homafóbach agus transfóbach
* Feighlíocht agus monatóireacht éifeachtach ar pháistí
* Tacaíocht don fhoireann
* Taifead, fiosrú agus athbhreithniú leantach ar iompar bulaíochta (lena

n-áiritear straitéisí aitheanta idirghabhála)

* Meastóireacht leanúnach ar éifeacht an pholasaí seo

## Sainmhíniú agus Cineálacha Iompair bhulaíochta

I gcomhréir le *Gnásanna Frithbhulaíochta Bunscoile* *agus Iar-bhunscoile* seo é an **sainmhíniú** ar bhulaíocht:

**An rud a thuigtear le bulaíocht ná iompar diúltach neamhiarrtha, bíodh sé i bhfoirm iompar briathartha, siceolaíoch nó fisiciúil, a dhéanann duine aonair nó grúpa in aghaidh duine nó daoine eile, agus a dhéantar arís agus arís eile**.

Áirítear na cineálacha iompair bhulaíochta seo a leanas ar an sainmhíniú ar bhulaíocht:

* duine a fhágáil as an áireamh d’aon ghnó, gabháil do chúlchaint mhailíseach agus dochineálacha eile caidrimh bhulaíochta idir dhaoine
* cibearbhulaíocht
* bulaíocht bunaithe ar aitheantas, ar nós bulaíocht homafóbach, bulaíocht chiníoch, bulaíocht bunaithe ar bhallraíocht den Lucht Siúil agus bulaíocht ar dhuine faoi mhíchumas nó ar dhuine a bhfuil riachtanais speisialta Oideachais aige/aici.

Ní chuimsíonn an sainmhíniú seo ar bhulaíocht teagmhais aonraithe nó teagmhais aon uaire d’iompar diúltach d’aon turas, lena n’áirítear téacsteachtaireacht mhaslach nó goilliúnach aon uaire nó teachtaireachtaí príobháideacha eile agus déileofar leo, mar is cuí, de réir chód iompair na scoile.

Tá tuilleadh eolais faoi fhoirmeacha éagsúla bulaíochta ar fáil i cuid 2.2 de na Gnásanna Frithbhulaíochta Bunscoile agus Iarbhunscoile.

Baineann an polasaí seo le gníomhaíochtaí agus imeachtaí a tharlaíonn:

* le linn am scoile (am sosa, am lóin agus sosanna eile san áireamh)
* ar thurais scoile
* le linn gníomhaíochtaí seach-churaclam
* ag teacht ar scoil agus ag filleadh ón scoil

Tá sé de cheart ag Gaelscoil Uí Chéadaigh gníomhú i gcoinne bulaíochta a dhéantar taobh amuigh den scoil ach a chuireann isteach ar chúrsaí scoile.

## 5. Comharthaí bhulaíochta

Comharthaí den chineál seo m.sh.:

1. Marcanna gan cúis, gearradh nó éadaí stróithe
2. Páiste tré chéile – ní luann siad an chúis
3. Athraithe mhóra sna mothucháin/san iompair
4. Páiste éirithe níos ciúine
5. Páiste éirithe trodach
6. Ag lorg airde i bhfad níos mó ná mar a bhíodh
7. Iompair neamhghnáthach don pháiste sin sa seomra ranga
8. Obair an pháiste imithe ar chúl
9. Gan fócas
10. Easpa spéise ina cuid/chuid oibre
11. Droch-thinreamh
12. Obair Ealaíne le comharthaí páiste suaite ann
13. Dochar déanta do mhaoin an pháiste
14. Páiste ag lorg airgid póca breise sa mbaile

## 6. Cén fáth a dheintear bulaíocht?

Tá go leor cúiseanna i gceist m.sh.:

* Airíonn an pháiste nach bhfuil siad sách maith
* Bulaíocht ag tarlú don pháiste sa mbaile – ó thuistí / chairde / siblíní
* Fadhb ag an bpáiste socrú isteach le páistí eile
* Ceapann an pháiste go gcaithfidh siad buachaint i gcónaí
* Cleachtadh ag páistí bheith náirithe ós chomhair daoine agus deineann siad amhlaidh
* Ní dheileáiltear le droch iompair sa mbaile
* D’fhéadfadh mí-úsáid fisiciúil/gneásiúil/meonach bheith tarlaithe don pháiste nó d’fhéadfadh a leithead bheith fós ar siúl.

## 7. Seo a leanas an múinteoirí/na múinteoirí ábhartha sa scoil seo a dhéanfaidh bulaíocht a imscrúdú agus a dhéileálfaidh léi:

|  |  |
| --- | --- |
| An Príomhoide : | Gearóidín Ní Bhaoill |
| An Príomhoide Tánaisteach: | Seosaimhín Gearóid |
| Gach múinteoir ranga agus an fhoireann thacaíocht foghlama | |
| An Coiste Smachta: | G. Ní Bhaoill /S. Gearóid/ D. Ó Donnchadha |
|  |  |

Féadfaidh múinteoirí ar bith gníomhú mar mhúinteoir ábhartha más gá.

## 8. Seo a leanas na straitéisí Oideachais agus Coiscthe

Seo a leanas na straitéisí Oideachais agus coiscthe lena n-áirítear straitéisí a dhírítear go sonrach ar chibear bhulaíocht agus ar bhulaíocht bunaithe ar aitheantas, go háirithe bulaíocht homafóbach agus trasfóbach a bheidh in úsáid sa scoil :

* Múintear an Cód Disiplín do pháiste uilig na scoile
* Múintear an polasaí frithbhulaíochta

(*Tá grá agam dom féin. Tá meas agam orm féin. Tá meas agam ar pháistí eile. Tuigim go bhfuil sé de cheart ag gach duine mothú slán sábháilte ar scoil. Ní dhéanaim bulaíocht agus ní thacaím le bulaíocht)* do pháistí uilig na scoile.

* Tá pósteair crochta ar fud na scoile agus sna seomraí ranga a dhéanann tagairt don pholasaí
* Déantar an polasaí seo a mhíniú ag an tionóil ag tús na scoilbhliana chun a chinntiú go dtuigeann na páistí é
* Déantar tagairt do gnéithe den pholasaí smachta agus den pholasaí seo go rialta ag aon thionóil
* Míneofar an Cód Disiplín agus an polasaí frithbhulaíochta do pháiste go bhfuil riachtanais speisialta acu trí úsáid a bhaint as scéalta sóisialta. Déantar seo chun cur le féinmhuinín an pháiste
* Cuirtear an-bhéim ar fhorbairt na féinmhuiníne agus an fhéinmheasa sna hábhair churaclaim go léir ach go speisialta san Oideachas Sóisialta Pearsanta agus Sláinte; Múintear na cláir Misneach, Oideachas Caidrimh Gnéasachta, Bí Sábháilte agus Webwise mar chuid den OSPS
* Úsáidtear cur chuige scoile uilig chun an clár Bí Sábháilte a mhúineadh sa dara téarma (Naí. Shinsearacha, Rang 1, Rang 3, Rang 5)
* Fáinne feasa
* Córas na gCairde do na Naíonáin. Cabhraíonn Rang 4/5/6 leo sa chlós
* Craolófar giotaí as “Suaimneas Síochánta” suas tríd an scoil
* Seachtain an Chairdis
* Cainteanna do thuismitheoirí ón nGarda Phobail agus ón gcomhlacht Zeeko

1. **Dea-chleachtas chun cibearbhulaíocht a sheachaint**

* Cuirfear tuismitheoirí, múinteoirí agus an Bord Bainistíochta ar an eolas maidir le cibearthromaíocht tré chainteanna ó eolaithe/oícheannta churaclaim/suíomh idirlíon m. sh. “Don’t be mean behind the screen”.
* Molfar do na páistí gan droch theachtaireacht a fhreagairt ach é a thaifead, a bhlocáil agus é a thaispeáint nó labhairt faoi le daoine fásta go bhfuil muinín acu iontu
* Díreofar ar an gcibearthromaíocht ag an tionóil scoile go rialta
* Múinfear ceachtanna a bhaineann le sábháilteacht ar an idirlíon mar chuid den OSPS i ranganna 3 agus 4 (Webswise) agus i ranganna 5 agus 6 (Google Interland)
* Tugtar cuireadh don Garda áitiúil teacht chun cainte le páistí Ranganna 5 agus 6 chun contúirtí na cibearthromaíochta a mhíniú agus a phlé leis na páistí
* Tá idirlíon na scoile faoi churam an NCTE. Níl fáil ag páistí ar suíomhanna gréasáin dá gcuid féin

Níl sé de cheart ag aon dalta faoi 13 a bheith cláraithe le Facebook, Instagram, TikTok nó Snapchat. Tá sé mídhleathach a leithéid a dhéanamh.

**I gcás cibearbhulaíochta (páistí)**

Tabharfar comhairle do pháistí

* Gan droch theachtaireacht a fhreagra
* An droch theachtaireacht a choinneáil (beidh fianaise ag teastáil), an duine a sheol é a bhlocáil agus an scéal a insint do dhuine fásta.
* Má cuirfear an Príomhoide ar an eolas rachfar i dteagmháil leis na nGardaí má tá dóthain fianaise ann gur cibearbhulaíocht a bhí i gceist.

**I gcás cibearbhulaíochta (múinteoirí)**

Moltar do mhúinteoirí na droch theachtaireachtaí a choinneáil agus a thuairisciú (beidh fianaise ag teastáil). Cuirfear an fhianaise ar adhaidh chuig na Gardaí.

## 10. Gnásanna chun Bulaíocht a Fhiosrú agus Láimhseáil

Seo a leanas straitéisí na scoile chun iompar bulaíochta a imscrúdú, chun obair leantach a dhéanamh ina dtaobh agus chun iompar bulaíochta a thaifeadadh mar aon leis na straitéisí idirghabhála bunaithe a úsáidfidh an scoil chun deileáil le cásanna d’iompar bulaíochta.

**Is é an phríomhaidhm a bhaineann le bulaíocht a fhiosrú agus a láimhseáil ná ceisteanna a réiteach agus an caidreamh idir na páirtithe a shlánú, a oiread agus is féidir (seachtas milleán a leagan ar dhuine).**

Cloífear leis an gcur chuige seo a leanas:

Déanfar gach iarracht a chinntiú go dtuigfidh gach duine atá rannpháirteach (páistí/tuismitheoirí/caomhnóirí san áireamh) an cur chuige seo ó thús.

Féadfaidh páiste, nó tuismitheoir(í)/caomhnóir(í) ar bith eachtraí bhulaíochta a chur in iúl do mhúinteoir ar bith sa scoil.

Fiosróidh agus láimhseálfaidh an múinteoir ábhartha gach tuairisc, tuairiscí anaithnide ina measc.

Ní mór do bhaill foirne teagaisc agus neamhtheagaisc (rúnaithe, cúntóirí riachtanas speisialta, tionaclaithe bus, airígh, glantóirí) aon eachtraí d’iompraíocht bhulaíochta a fheiceann siad nó a luaitear leo a chur in iúl don mhúinteoir ábhartha.

**Fiosruchán agus Láimhseáil**

1. Déanfaidh an múinteoir ranga/na múinteoirí atá i bhfeidhil an chlóis/an múinteoir ábhartha, eachtra tromaíochta a chlárú sa leabhar chlóis/eachtraí
2. Déanfar an eachtra a fhiosrú (taobh amuigh den seomra ranga go deas cailm leis na ceisteanna seo): Céard a tharla? Cár tharla sé? Cén uair/cathain a tharla sé? Cén fáth gur tharla sé? Is féidir le daltaí nach bhfuil baint dhíreach acu leis an gcás eolas úsáideach a chur ar fáil. (Aguisín 1)
3. Más grúpa atá i gceist cuirfear agallamh ar gach duine den ghrúpa ina aonar. Labhrófar leis an ngrúpa ar fad ina dhiadh sin. Iarrfar ar gach ball den ghrúpa cuntas a thabhairt ar an méid a chonaic sé/sí chun a bheith cinnte go gcloiseann an grúpa ar fad cuntais a chéile. Tabharfar tacaíocht do na páistí sa ghrúpa seo tar éis an agallaimh ar fhaitíos go mbeidh siad faoi bhrú de bharr na fianaise atá tugtha acu.
4. Déanfar iarracht an cheist a réiteach agus an gaol a bhí idir na páirtithe a chur ina cheart más féidir.
5. Tá sé de cheart ag an scoil a iarraidh ar na daoine a bhí bainteach leis an eachtra cuntas a scríobh chun cursaí a shoiléiriú. Clárófar cuntas den fhiosruchán in Aguisín 2.
6. Má chineann an múinteoir ábhartha go raibh páiste ag gabháil d’iompar bulaíochta cuirfear ar shúile an pháiste sin gur sháraigh siad polasaí frithbhulaíocht na scoile agus iarrfar orthu féachaint ar an scéal ó thaobh an pháiste go ndearnadh tromaíocht orthu.
7. Má chineann an múinteoir ábhartha go ndearnadh bulaíocht, déanfar teagmháil chomh luath agus is féidir le tuismitheoirí an pháiste a bhí ag gabháil d’iompar bulaíochta chun an scéal a mhíniú dóibh. Déanfar tagairt do pholasaí frithbhulaíochta na scoile agus na bearta a dhéanfar á míniú dóibh. Tabharfar deis do na tuismitheoirí na bealaí go bhféadfaidh siad tacú le bearta na scoile agus tacú lena bpáiste a phlé. Mínofar cás an pháiste go ndearnadh bulaíocht orthu chomh maith. Geallfaidh an dalta nach dtarlóidh a leithéid arís agus scríobhfaidh siad “Ní tharlóidh sé seo arís” más gá. Clárofar é in Aguisín 3.
8. Is ceist phríomháideach í más gá úsáid a bhaint as smachtbhannaí idir an dalta atá á smachtú, a t(h)uismitheoirí agus an scoil. Ní bhaineann sé le haon duine eile.
9. Coinneofar súil ar chursaí chun a chinntiú go bhfuil an scéal réitithe. Déanfar clárú ar na bearta a rinneadh. Déanfar athbhreithniú ar an scéal go rialta.
10. Cuirfear an Cód Iompair scoile i bhfeidhm má cheapann na múinteoirí ábhartha agus an Príomhoide go bhfuil gá leis.
11. Má cheapann an múinteoir ábhartha nár déileáileadh mar ba cheart leis an iompar bulaíochta taobh istigh de 20 lá scoile tar éis dó/di a chinneadh gur tharla iompar bulaíochta is gá é sin a thaifead a sa teimpléad atá in Aguisín 3 agus é a chur chuig an bhPríomhoide/Príomhoide Táinisteach. I gcásanna áirithe tromchúiseacha caithfear an teimpléad líonta a chur chuig an bhPríomhoide ar an bpointe.
12. Má cheapann an múinteoir ábhartha gur déileáileadh mar ba cheart leis an iompar tromaíochta is féidir an teimpléad atá inds Aguisín 3 a líonadh agus a thabhairt don Príomhoide/Príomhoide Táinisteach ag deire na scoilbhliana ag an am céanna leis na Tuairiscí Scoile.

Caithfidh an múinteoirí na ceisteanna seo a chur san áireamh

* An bhfuil an bulaíochta críochnaithe?
* An bhfuil cúis na coimhlinte réitithe?
* Aiseolas ó na páistí/tuistí/múinteoirí

1. Muna réiteofar cás cuirfear an cás i láthair ag cruinniú den Bhord Bhainistíochta. Cuirfear an Bord Bainistíochta ar an eolas maidir leis an teimpléad más ann dóibh, atá comhlíonta. Cuirfear an Bord ar an eolas faoin méad cásanna bulaíochta a tharla sa scoil gach téarma. (Aguisín 3)
2. Muna bhfuil tuismitheoir sásta gur dheileáil an scoil le cás bulaíochta i gcomhréir leis na gnásanna seo cuirfear na gnásanna scoile maidir le gearán a dhéanamh in iúl don tuismitheoir.
3. Sa chás go mbaineann an tuismitheoir úsáid as gnásanna na scoile maidir le gearán a dhéanamh agus nach bhfuil sé/sí sásta fós, tá sé de cheart acu gearán a dhéanamh le hOmbudsman na Leanaí.

## 11. Clár Tacaíochta na Scoile

Seo a leanas Clár Tacaíochta na scoile do dhaltaí a ndearnadh bulaíocht orthu:

( Féach 6.8 de na Gnásanna Frithbhulaíochta Bunscoile agus Iar-Bhunscoile):

Cuirfear gach tacaíocht agus deis in-scoile ar fáil do pháistí a fhulaingíonn an bhulaíocht chun páirt a ghlacadh i ngníomhaíochtaí a leagtar amach chun a bhféinmhuinín a mhéadú. Má bhíonn comhairleoireacht nó tacaí breise de dhíth ar pháistí, déanfaidh an scoil a dícheall dul i gcomhairle leis na gníomhaireachtaí cuí chun é sin a eagrú. Tabharfar tacaíocht leantach dóibh seo a d’fhéadfadh a bheith ag gabháil d’iompar bulaíochta. Tabharfar deiseanna do dhaltaí go mbíonn deacrachtaí acu le cúrsaí féinmheasa chun cur leis an bhféinmheas céanna.

* Múinfear na gnéithe den chód a thugann misneach dóibh siúd go ndéantar bulaíocht orthu;

“*Tuigim go bhfuil sé de chead ag gach duine mothú slán sábháilte ar scoil*. *Ní dhéanaim bulaíocht. Ní thacaím le bulaíocht’.*

* Meabhraítear na gnéithe den chód a thugann misneach dóibh seo a ghabhann d’iompar bulaíochta.
* Fáinne feasa
* Cláir “ Bí Sábháilte/Misneach/OCG
* Cúrsa “Bray Drugs Awareness” do Rang 6
* Pupéidí mar sprioc labhairt faoi mothucháin
* Traenáil agus Cluichí Corpoideachais

## 12. Maoirseacht agus Monatóireacht Éifeachtach ar Pháistí

Deimhníonn an Bord Bainistíochta go bhfuil cleachtais agus beartais chuí mhaoirseachta agus monatóireachta i bhfeidhm chun iompar bulaíochta a chosc agus chun deileáil leis agus chun idirghabháil luath a éascú más féidir.

## 13. An Ciapadh a Chosc

Deimhníonn an Bord Bainistíochta go ndéanfaidh an scoil, de réir a oibleagáidí faoin reachtaíocht chomhionannais, gach beart is indéanta go praiticiúil chun daltaí agus baill foirne a chosaint ar chiapadh gnéasach agus ar chiapadh ar aon cheann de na naoi bhforas, mar atá iscne lena n-áirítear trasinscne, stádas sibhialta, stádas teaghlaigh, treoshuíomh gnéasach, reiligiún, aois, míchumas, cine no ballraíocht den Lucht Siúil.

14. Ghlac an Board Bainistíochta leis an bpolasaí seo Meán Fómhair 2014.

15. Tá an beartas seo ar fáil do phearsanra na scoile, foilseofar é ar shuíomh Gréasáin na scoile. Cuirfear cóip den pholasaí seo ar fáil don Roinn agus do phátrún na scoile má iarrtar é.

16. Athbhreithneoidh an Bord Bainistíochta an polasaí agus a fheidhmiú uair amháin i ngach scoilbhliain (Teimpléad 4 ). Cuirfear fógra scríofa gur athbhreithníodh beartas frithbhulaíochta na scoile ar fáil do phearsanra na scoile, foilseofar é ar shuíomh Gréasáin na scoile agus tabharfar do Choiste na dTuismitheoirí (Teimpléad 5). Cuirfear taifead den athbhreithniú agus a thoradh a chur ar fáil don Phátrún agus don Roinn leis, má iarrtar é.

|  |  |
| --- | --- |
| Sínithe : Deirdre Ní Dhónaill | Sínithe: Gearóidín Ní Bhaoill |
| **Cathaoirleach** | **Príomhoide** |
|  |  |
| **Dáta: 10/02/2023** | **Dáta : 10/02/2023** |
|  |  |
| **Ath-bhreithniú:** Feabhra 2023  **An Chéad Ath-bhreithniú Eile:** Feabhra 2024 | |